
PËR DISA SHTESA E NDRYSHIME NË LIGJIN NR.8308, DATË 18.3.1998 “PËR TRANSPORTET RRUGORE”, TË NDRYSHUAR

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI 
I REPUBLIKËS SË SHQIPËRISË


VENDOSI:

Në ligjin nr.8308, datë 18.3.1998 “Për transportet rrugore”, të ndryshuar, bëhen këto shtesa e ndryshime:

Neni 1

Në nenin 3, pas pikës 3.20 shtohen pikat 3.21, 3.22, 3.23 e 3.24 me këtë përmbajtje:
“3.21. Veprimtaria e operatorit të transportit rrugor të mallrave nënkupton veprimtarinë e çdo ndërmarrjeje, që transporton mallra për të tretë dhe me qira, me anë të një mjeti ose kombinimi mjetesh motorike.
3.22. Veprimtaria e operatorit të transportit rrugor të udhëtarëve  nënkupton veprimtarinë e çdo ndërmarrjeje, që operon me anë të mjeteve motorike, të konstruktuara dhe të pajisura në mënyrë të tillë, që të jenë të përshtatshme për të transportuar më shumë se nëntë persona, përfshirë drejtuesin e mjetit dhe të destinuara për këtë qëllim, që kryen shërbime transporti udhëtarësh për kategoritë publike ose të veçanta të përdoruesve, kundrejt pagesës nga personi i transportuar ose nga organizatori i transportit.
3.23. Ndërmarrje nënkupton çdo person fizik ose juridik për qëllime fitimi apo jo, çdo shoqatë ose grup individësh, pa personalitet juridik, me qëllim fitimi ose jo, apo çdo organ zyrtar, që ka personalitetin e vet ligjor ose varet nga një organ, që e ka këtë personalitet.
3.24. Taksimetër nënkupton një instrument matës, i cili, në përputhje me karakteristikat e mjetit ku vendoset dhe tarifat për të cilat fiksohet, llogarit, në mënyrë automatike dhe të vazhdueshme, shumën që do të paguhet nga përdoruesi i mjetit publik, i quajtur taksi, në bazë të distancës së përshkuar dhe/ose kohës, për të cilën mjeti është përdorur.”.

Neni 2

Neni 6 riformulohet si më poshtë:

“Neni 6

Hyrja në treg e operatorëve të transportit rrugor të mallrave dhe udhëtarëve kërkon plotësimin e disa kushteve, të cilat përcaktohen me vendim të Këshillit të Ministrave për:
 1. Pranimin në veprimtarinë e operatorit të transportit rrugor të mallrave dhe udhëtarëve nëpërmjet licencës, e cila jepet bazuar në kërkesat e mëposhtme:
a) në kompetencën profesionale;
b) në reputacionin e mirë;
c) në besueshmërinë financiare.
2. Njohjen e ndërsjellë të diplomave, certifikatave dhe të ndonjë dokumenti tjetër zyrtar kualifikimi të vetë operatorëve të transportit.”.
Neni 3

Në nenin 15, pas shkronjës “d” shtohet shkronja “e” me këtë përmbajtje:
“e) bashkive qendër rrethi me qendrat arkeologjike, historike dhe turistike brenda rrethit.”.

Neni 4

Në nenin 16 shkronja “a” ndryshohet si më poshtë:
“a) bashkive qendër të rretheve të ndryshme brenda një qarku dhe bashkisë jo qendër rrethi, me bashki qendër të një rrethi tjetër brenda një qarku.”.

Neni 5

Neni 19 ndryshohet si më poshtë:

"Neni 19

a) Rrjeti i linjave ndërqytetëse brenda një qarku dhe oraret e tyre miratohen nga këshilli i qarkut.  Licenca për këto  linja jepet nga kryetari i bashkisë,  ku ka selinë subjekti transportues.
b) Rrjeti i linjave ndërqytetëse ndërmjet qarqeve të ndryshme miratohet me urdhër të ministrit.
c) Për rastet e tjera, të përcaktuara në shkronjën "c" të nenit 16 të ligjit, linjat miratohen me urdhër të ministrit, me propozimin e këshillit të qarkut.
ç) Për rastet e tjera, të përcaktuara në shkronjën "ç" të nenit 16 të ligjit, linjat miratohen me urdhër të ministrit.
Ministri, në përputhje me nenin 5 të ligjit, përcakton institucionin që lëshon licencën dhe miraton numrin e orareve për linjat ndërqytetëse, sipas shkronjave "b", "c" dhe "ç" të këtij neni.".

Neni 6

Neni 35 ndryshohet si më poshtë:

“Neni 35

Këshilli bashkiak përcakton mënyrën e organizimit dhe të funksionimit të këtij shërbimi brenda juridiksionit të vet.
Kriteret për caktimin e numrit maksimal të taksive, në shkallë vendi, vendosen me udhëzim të ministrit.
Licenca për shërbimin taksi jepet nga kryetari i bashkisë përkatëse, duke respektuar kriterin e numrit, siç përmendet në paragrafin e mësipërm të këtij neni.
Licenca për shërbimin taksi jepet me afat 5 vjet, me të drejtë rinovimi automatikisht, kur subjekti ka përmbushur detyrimet e përcaktuara në këtë ligj.”.

Neni 7

Në nenin 36 paragrafi i dytë ndryshohet si më poshtë:
“Këshilli bashkiak përcakton nivelet e diferencuara të çmimeve dhe të tarifave brenda juridiksionit të vet, në përputhje me udhëzimin e përbashkët të Ministrisë së Punëve Publike, Transportit dhe Telekomunikacionit dhe Ministrisë së Financave.”.

Neni 8

Pas nenit 36 shtohet neni 36/1 me këtë përmbajtje:
 “Neni 36/1

Taksimetrat duhet të jenë në përputhje me rekomandimet e Organizatës Ndërkombëtare të Metrologjisë Ligjore (OIML), për sa u përket specifikimeve të përgjithshme e të veçanta dhe/ose në përputhje me kushtet e vendosura në standardet e BE-së për tipin e miratuar.
Drejtoria e Përgjithshme e Metrologjisë dhe Kalibrimit, si autoriteti përgjegjës, në përputhje me paragrafin e mësipërm, për tipin e miratuar kryen verifikimin fillestar të taksimetrit.
Taksimetri duhet të jetë i kalibruar dhe i vulosur nga autoriteti përkatës, si dhe duhet të jetë në gjendje të rregullt pune dhe i vendosur në vend të dukshëm.”.

Neni 9

Në nenin 37, pas paragrafit të parë shtohet një paragraf me këtë përmbajtje:
“Në rastin kur autovetura taksi kryen shërbime jashtë territorit të rrethit ku është e regjistruar, ajo lejohet të marrë në kthim:
a) udhëtarë vetëm në rrethin e regjistrimit të saj;
b) të njëjtët udhëtarë, të cilët e kanë pronotuar dhe/ose rezervuar më parë në vajtje dhe që kanë hipur në rrethin e regjistrimit të saj.”.

Neni 10

Neni 43 ndryshohet si më poshtë:

“Neni 43

Dispozitat e këtij ligji do të zbatohen vetëm për ndërmarrjet që kryejnë transport mallrash për të tretë dhe me qira, brenda vendit, me anë të mjeteve motorike ose të kombinimeve të mjeteve. 
Kapaciteti maksimal i lejuar i transportimit përcaktohet me vendim të Këshillit të Ministrave.”.

Neni 11

Këshilli i Ministrave, Ministria e Punëve Publike, Transportit dhe Telekomunikacionit dhe Ministria e Financave, të cilat ngarkohen me zbatimin e ligjit, të marrin masa për nxjerrjen e akteve nënligjore, në zbatim të këtij ligji, brenda 6 muajve nga hyrja në fuqi e tij.

Neni 12

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin 5381, datë 26.6.2007 të Presidentit të Republikës së Shqipërisë, Alfred Moisiu

Dekret
Nr.5382, datë 27.6.2007

Për lejim lënie të shtetësisë shqiptare

Në mbështetje të nenit 92 pika “c” të Kushtetutës, të neneve 15, 19 dhe 20 të ligjit nr.8389, datë 5.8.1998 “Për shtetësinë shqiptare”, bazuar edhe në propozimin e Ministrit të Brendshëm


Dekretoj:

Neni 1

U lejohet lënia e shtetësisë shqiptare me kërkesë të tyre personave të mëposhtëm:

	1. Teuta Gani Prifti (Qemo)
	29. Enkeleda Shefqet Militzer (Ferra)

	2. Rea Edgar Prifti
	30. Claudio Sotir Çerma

	3. Kastriot Rexhep Baraku
	31. Loreta Vasil Cenollari (Bano)

	4. Ina Ismail Memetaj
	32. Peggy Shkëlqim Cenollari

	5. Elide Kol Gurra
	33. Esemeralda Vasil Katia (Xafa)

	6. Iris (Irisi) Rapo Malo
	34. Irena Tase Duka

	7. Ornela Ymer Derani (Rusheku)
	35. Leonora Neim Kretschmer (Hysko)

	8. Brixhilda Gëzim Berisha (Meta)
	36. Majlinda Shyqeri Jazxhi (Kalaja)

	9. Rahime Kujtim Berisha
	37. Kleopatra Dervish Thomas (Avdo)

	10. Bleona Kujtim Berisha
	38. Anila Esat Xhelilaj

	11. Flori Kujtim Berisha
	39. Artur Besnik Fëllanxa

	12. Fatbardha Dhimitër Kameraj (Prifti)
	40. Ali Njazi Cora

	13. Naim Vahid Kameraj
	41. Petrit Prekë Weber (Ndrezaj)

	14. Lulzim Vahid Kameraj
	42. Skënder Ram Krasniqi

	15. Josif Leo Mazzi (Nako)
	43. Ilir Koço Simo

	16. Luis Josif Mazzi
	44. Jürgen Ilir Simo

	17. Cicile (Çiçile) Luigj Mazzi (Nako)
	45. Valbona Ramadan Simo (Metko)

	18. Vasil Sotir Duria
	46. Hari Ilir Simo

	19. Christian Vasil Duria
	47. Lekë Rifat Ukimeraj

	20. Clea Vasil Duria
	48. Franc Gjon Margjini

	21. Donika Ligor Duria (Risto)
	49. Eral Ndue Susaj

	22. Manush Ali Çuterraj
	50. Ardian Stefan Hyka

	23. Samet Manush Çuterraj
	51. Gerti Bardhyl Këllezi

	24. Fatmire Ahmet Çuterraj (Smakaj)
	52. Mimoza Haxhi Blaschka (Kacmali)

	25. Elinda Manush Çuterraj
	53. Xhemal Ahmet Perllaku

	26. Silvana Qazim Redo (Hoxha)
	54. Mimoza Myslim Gjergji

	27. Klea Shpëtim Redo
	55. Brunilda Naim Reçi (Qosja)

	28. Lisja Shpëtim Redo
	56. Nensi Agron Reçi



Neni 2

Ky dekret hyn në fuqi menjëherë.

Presidenti i Republikës së Shqipërisë
Alfred Moisiu

